text: جناب پرہلاد جوشی نے کہا کہ پارلیمنٹ میں تمام کے ارکان کے درمیان مل کر کام کرنے کا جذبہ پیدا کرنے کے لیے وزیر اعظم نے 17ویں لوک سبھا کے آغاز میں دو نئے اقدامات کئے ہیں۔ نئی تشکیل شدہ لوک سبھا کو ایک مثبت جذبے کے ساتھ شروع کرنے کے لیے جناب نریندر مودی نے حکومت کے ساتھ آزادانہ ماحول میں بات چیت کرنے اور خیالات کا تبادلہ کرنے کے لیے 19 جون کو پارلیمنٹ میں نمائندگی کرنے والے تمام سیاسی جماعتوں کے صدور کو اور 20 جون کو دونوں ایوانوں کے ارکان پارلیمنٹ کو مدعو کیا ہے۔ جناب پرہلاد جوشی نے کہا کہ تمام ارکان پارلیمنٹ میں ایک ٹیم کا جذبہ پیدا کرنے کے لیے یہ پہل دور رس نتائج کی حامل ہے۔ اور یہ مستقبل میں پارلیمنٹ کے کام کاج کو بلا رکاوٹ جاری رکھنے کو یقینی بنائے گی۔